Tiranozauras
Tiranozauras (Tyrannosaurus rex) – Tyrannosauridae šeimos mėsėdis dinozauras, gyvenęs kreidos periode. Liekanų rasta vakariniame Šiaurės Amerikos regione. Iškasenos priklauso Kreidos periodo paskutiniams milijonams metų (65–68 mln. metų senumo); tiranozaurai buvo tarp paskutinių dinozaurų, egzistavusių iki Kreidos-terciaro masinio rūšių išnykimo. Tiranozauro dydis tikriausiai trukdė vaikytis grobį, todėl tiranozauras ir medžiojo, ir mito dvėseliena.